நாலந்தா கல்லூரி

நாலந்தா கல்லூரி (Nalanda College, Biharsharif) என்பது இந்தியாவின் பீகார் மாநிலத்தில் நாலந்தா மாவட்டத்தின் மாவட்ட தலைமையகமான பிகார் செரீப்பில் உள்ள ஒரு கல்லூரி ஆகும். இது பட்லிபுத்ரா பல்கலைக்கழகத்தின் இணைவுபெற்ற கல்லூரியாகும். இக்கல்லூரி 1870இல் நிறுவப்பட்டது. மேலும் இது வட இந்தியாவின் பழமையான கல்லூரிகளில் ஒன்றாகும். இதன் அண்மைப்பகுதியில் பீகார் செரீப்பில் உள்ள அருகிலுள்ள கிராமங்கள் மற்றும் சிறிய நகரங்கள் உள்ளன. இதன் நூற்றாண்டு விழாவைக் குறிக்கும் வகையில் 1970இல் இந்திய அரசு கல்லூரியின் படத்துடன் கூடிய அஞ்சல் முத்திரைகளை வெளியிட்டது. இந்த கல்லூரி அறிவியல், வணிகம் மற்றும் கலைப் பிரிவுகளில் இளநிலை மற்றும் முதுநிலை படிப்புகளை வழங்குகிறது.

 வரலாறு 
பீகார் செரிப் நாலந்தா கல்லூரி, பீகாரில் ஒரு நில உரிமையாளரான காண்டோ சிங் என்பவரால் நிறுவப்பட்டது. இவர் கல்லூரிக்கு 8.7 ஏக்கர் நிலத்தை வழங்கினார். இவரது பங்களிப்பை நினைவுகூரும் வகையில், இவரது சிலை வளாகத்தில் நிறுவப்பட்டுள்ளது. இந்தக் கல்லூரி, ஓடந்தபுரி பல்கலைக்கழகத்தின் ஒரு பகுதியாக இருந்ததாக நம்பப்படும் ஒரு பழங்கால கோட்டையின் எச்சங்களைக் கொண்ட பகுதியில் கட்டப்பட்டது.

இந்தக் கல்லூரி ஆரம்பத்தில் கொல்கத்தா பல்கலைக்கழகத்தின் அதிகார வரம்பிற்குள் இருந்தது. பின்னர், பீகார் பல்கலைக்கழகத்தின் கீழும், இறுதியாக புத்கயாவின் மகத் பல்கலைக்கழகத்தின் கீழும் வந்தது. 2018ஆம் ஆண்டில், இது பாட்னாவின் பாடலிபுத்ரா பல்கலைக்கழகத்தின் ஒரு பகுதியாக மாறியது.

தி. பி. சிங் கல்லூரியின் முதல்வராக நியமிக்கப்பட்டார். ஓய்வு பெற்ற பிறகு, எசு. என். சின்கா இந்தக் கல்லூரியின் முதல்வராகப் பொறுப்பேற்றார்.

 குறிப்பிடத்தக்க பேராசிரியர்கள் 
 சித்தேசுவர் பிரசாத், நாலந்தா மாவட்ட நாடாளுமன்ற உறுப்பினராகவும், திரிபுரா மாநில ஆளுநராகவும் பணியாற்றினார்.

 குறிப்பிடத்தக்க முன்னாள் மாணவர்கள் 
 வீர் பிரதாப் சிங் - இந்திய துடுப்பாட்ட வீரர்

மேற்கோள்கள்

வெளியிணைப்புகள்
 http://nalandacollegepup.com/

பகுப்பு:பீகாரில் கல்வி